CELEX: 62010TN0183
Language: hu
Date: 2010-04-22 00:00:00
Title: T-183/10. sz. ügy: 2010. április 22-én benyújtott kereset — Sviluppo Globale kontra Bizottság

3.7.2010   
            
            
               HU
            
            
               Az Európai Unió Hivatalos Lapja
            
            
               C 179/42
            
         2010. április 22-én benyújtott kereset — Sviluppo Globale kontra Bizottság
   (T-183/10. sz. ügy)
   2010/C 179/75
   Az eljárás nyelve: olasz
   
      Felek
   
   
      Felperes: Sviluppo Globale GEIE (Róma, Olaszország) (képviselők: F. Sciaudone ügyvéd, R. Sciaudone ügyvéd, A. Neri ügyvéd)
   
      Alperes: Európai Bizottság
   
      Kereseti kérelmek
   
   
               —
            
            
               A Törvényszék semmisítse meg a Bizottság 2010. február 14-i határozatát,
            
         
               —
            
            
               a Törvényszék kötelezze a Bizottságot a költségek viselésére.
            
         
      Jogalapok és fontosabb érvek
   
   A jelen kereset a Bizottság 2010. február 14-i határozata ellen irányul, amely határozattal a Bizottság — ajánlatkérő hatóságként — közölte a felperessel, hogy kizárta a Sviluppo Globale GEIE által irányított konzorcium pályázatát a decentralizációs folyamat és a helyi fejlődés elősegítésére irányuló, műszaki segítségnyújtással összefüggő szolgáltatások szíriai kormány részére történő nyújtásának tárgyában kiírt EUROPEAID/129038/C/SER/SYR meghívásos közbeszerzési eljárás vonatkozásában létrehozott rövidlistáról.
   Megsemmisítés iránti kérelmének alátámasztása érdekében a felperes az ajánlati felhívásban előírt kiválasztási szempontokkal kapcsolatos nyilvánvaló értelmezési és alkalmazási hibára hivatkozik. A Bizottság különösen az ajánlati felhívásban előírt, a műszaki képességre vonatkozó kiválasztási szempontokat nem alkalmazta helyesen azáltal, hogy annak ellenére zárta ki a felperes által irányított konzorciumot a rövid listáról, hogy esetében teljesültek a magában a felhívásban előírt követelmények. Az ajánlatkérő hatóság által vétett e nyilvánvaló hiba egyrészről a szóban forgó közbeszerzési eljárás rövidlistájára való felvétel tekintetében előírt, a műszaki képességre vonatkozó követelmények tartalmának, másrészről pedig a felperes által irányított konzorcium műszaki képessége tényleges mibenlétének egyszerű összevetése alapján nyilvánvaló.
   Ezenfelül mindenesetre a felperes a kizárásról szóló 2010. február 14-i határozat indokolásának hiányosságára hivatkozik, amennyiben az semmilyen módon nem fejti ki, hogy a felperes által benyújtott pályázat miért nem felel meg az ajánlati felhívásban előírt, a műszaki képességre vonatkozó kiválasztási szempontoknak.